**Η ΠΑΡΟΥΣΑ ΑΝΑΚΟΙΝΩΣΗ ΔΕΝ ΑΠΕΥΘΥΝΕΤΑΙ ΚΑΙ ΔΕΝ ΠΡΟΚΕΙΤΑΙ ΝΑ ΕΙΝΑΙ ΠΡΟΣΒΑΣΙΜΗ ΑΠΟ ΠΡΟΣΩΠΑ ΣΤΙΣ ΗΝΩΜΕΝΕΣ ΠΟΛΙΤΕΙΕΣ Ή ΑΠΟ ΠΡΟΣΩΠΑ ΠΟΥ ΕΧΟΥΝ ΤΗΝ ΚΑΤΟΙΚΙΑ Ή ΤΗΝ ΕΓΚΑΤΑΣΤΑΣΗ ΤΟΥΣ ΣΤΗΝ ΑΥΣΤΡΑΛΙΑ, ΤΟΝ ΚΑΝΑΔΑ, ΤΗΝ ΙΑΠΩΝΙΑ Ή ΣΕ ΟΠΟΙΑΔΗΠΟΤΕ ΑΛΛΗ ΔΙΚΑΙΟΔΟΣΙΑ ΣΤΗΝ ΟΠΟΙΑ Η ΔΙΑΘΕΣΙΜΟΤΗΤΑ ΤΗΣ ΠΑΡΟΥΣΑΣ ΑΝΑΚΟΙΝΩΣΗΣ ΘΑ ΣΥΝΙΣΤΟΥΣΕ ΠΑΡΑΒΙΑΣΗ ΟΠΟΙΟΥΔΗΠΟΤΕ ΕΦΑΡΜΟΣΤΕΟΥ ΝΟΜΟΥ Ή ΚΑΝΟΝΙΣΜΟΥ Η ΘΑ ΑΠΑΙΤΟΥΣΕ ΟΠΟΙΑΔΗΠΟΤΕ ΕΓΓΡΑΦΗ Ή ΑΔΕΙΑ ΕΝΤΟΣ ΤΗΣ ΕΝ ΛΟΓΩ ΔΙΚΑΙΟΔΟΣΙΑΣ.**



**ΡΥΘΜΙΖΟΜΕΝΗ ΠΛΗΡΟΦΟΡΙΑ**

**ΠΡΟΝΟΜΙΑΚΗ ΠΛΗΡΟΦΟΡΙΑ**

**ΔΙΑΦΗΜΙΣΗ**

**ΑΝΑΚΟΙΝΩΣΗ – ΚΑΘΟΔΗΓΗΣΗ ΕΛΑΧΙΣΤΗΣ ΤΙΜΗΣ €9,00 ΑΝΑ ΝΕΑ ΜΕΤΟΧΗ**

*Οι πληροφορίες που περιλαμβάνονται στην παρούσα αποτελούν προνομιακές πληροφορίες όπως ορίζονται στον Κανονισμό (ΕΕ) 596/2014 του Ευρωπαϊκού Κοινοβουλίου και του Συμβουλίου της 16ης Απριλίου 2014 για την κατάχρηση της αγοράς και ρυθμιζόμενες πληροφορίες όπως ορίζονται στο Βασιλικό Διάταγμα της 14ης Νοεμβρίου 2007 σχετικά με τις υποχρεώσεις των εκδοτών χρηματοπιστωτικών μέσων που έχουν εισαχθεί προς διαπραγμάτευση σε ρυθμιζόμενη αγορά.*

**ΠΡΟΕΙΔΟΠΟΙΗΣΗ**

Η παρούσα ανακοίνωση δεν αποτελεί προσφορά για επένδυση στις μετοχές της Cenergy Holdings. Η επένδυση στις Νέες Μετοχές μπορεί να βασιστεί μόνο στο ενημερωτικό δελτίο της Cenergy Holdings με ημερομηνία 7 Οκτωβρίου 2024 σε σχέση με την Προσφορά (το «**Ενημερωτικό Δελτίο**»).

Η επένδυση στις Νέες Μετοχές συνεπάγεται σημαντικούς οικονομικούς και χρηματοοικονομικούς κινδύνους, όπως συμβαίνει και με κάθε επένδυση σε μετοχές. Οι δυνητικοί επενδυτές θα πρέπει να διαβάσουν το Ενημερωτικό Δελτίο στο σύνολό του, μόλις εγκριθεί και δημοσιευθεί, και συγκεκριμένα, το Μέρος 1 (*Παράγοντες Κινδύνου*) για την περιγραφή των παραγόντων οι οποίοι θα πρέπει να ληφθούν υπ’ όψιν πριν την εγγραφή για Νέες Μετοχές. Οι εν λόγω παράγοντες θα πρέπει να ληφθούν υπ’ όψιν στο σύνολό τους πριν από την επένδυση στις Νέες Μετοχές. Συγκεκριμένα, οι δυνητικοί επενδυτές θα πρέπει να γνωρίζουν ότι οι πωλήσεις και η κερδοφορία από ορισμένα προϊόντα και έργα των θυγατρικών της Εταιρείας είναι ευμετάβλητες και εξαρτώνται από τη διαθεσιμότητα σημαντικών έργων στον τομέα της ενέργειας και των υποδομών ηλεκτρικής ενέργειας, την ικανότητα εξασφάλισης συμβάσεων προμήθειας για τα έργα αυτά και την έγκαιρη ολοκλήρωσή τους.

H Cenergy Holdings S.A. ανακοινώνει σήμερα ότι, δεδομένης της ισχυρής ζήτησης που εκδηλώθηκε μέχρι τώρα στο πλαίσιο του βιβλίου προσφορών (book building) για τη Θεσμική Προσφορά, και σε συνέχεια της ανακοίνωσής της στις 8 Οκτωβρίου 2024 σε σχέση με τη δημοσίευση του Ενημερωτικού της Δελτίου, ενημερώνει τους επενδυτές που συμμετέχουν στη Θεσμική Προσφορά ότι προσφορές κάτω από το ποσό των εννέα ευρώ (€9,00) ανά Νέα Μετοχή κατά πάσα πιθανότητα δεν θα ληφθούν υπ’ όψιν για την κατανομή Νέων Μετοχών στη Θεσμική Προσφορά.

Όπως ανακοινώθηκε στις 8 Οκτωβρίου 2024 και περιγράφεται περαιτέρω στο Ενημερωτικό Δελτίου, η Τιμή Διάθεσης στη Βελγική Δημόσια Προσφορά, στην Ελληνική Δημόσια Προσφορά και στη Θεσμική Προσφορά θα είναι ίδια. Η Τιμή Διάθεσης αναμένεται να καθοριστεί από την Εταιρεία με βάση τη διαδικασία βιβλίου προσφορών (book-building) για τη Θεσμική Προσφορά, λαμβάνοντας υπόψη διάφορα σχετικά ποιοτικά και ποσοτικά στοιχεία, συμπεριλαμβανομένων, ενδεικτικά, του αριθμού των Νέων Μετοχών για τις οποίες ελήφθησαν εγγραφές, τον αριθμό αιτήσεων εγγραφής που ελήφθησαν, τα ποιοτικά χαρακτηριστικά των επενδυτών που υπέβαλαν τις εν λόγω αιτήσεις εγγραφής και τις τιμές στις οποίες πραγματοποιήθηκαν οι αιτήσεις εγγραφής, καθώς και τις συνθήκες της αγοράς τη δεδομένη στιγμή.

Όροι με κεφαλαία που χρησιμοποιούνται αλλά δεν ορίζονται στην παρούσα έχουν την έννοια που αποδίδεται σε αυτούς τους όρους στο Ενημερωτικό Δελτίο.

Η περίοδος Προσφοράς ξεκίνησε στις 8 Οκτωβρίου 2024 στις 9.00 π.μ. Ώρα Κεντρικής Ευρώπης (CET) (10.00 π.μ. ώρα Ελλάδος) και αναμένεται να λήξει στις 15.00 CET (16.00 ώρα Ελλάδας) στις 10 Οκτωβρίου 2024 (η «**Περίοδος Προσφοράς**»), με την επιφύλαξη παράτασης του χρονοδιαγράμματος για την Προσφορά.

Η Βελγική Αρχή Χρηματοπιστωτικών Υπηρεσιών και Αγορών (η «**FSMA**») ενέκρινε το Ενημερωτικό Δελτίο σύμφωνα με το άρθρο 20 του Κανονισμού για το Ενημερωτικό Δελτίο στις 7 Οκτωβρίου 2024. Η FSMA ενέκρινε μόνο το Ενημερωτικό Δελτίο (συμπεριλαμβανομένου του περιληπτικού σημειώματος του Ενημερωτικού Δελτίου) για την πλήρωση των προτύπων πληρότητας, δυνατότητας κατανόησης και συνέπειας που προβλέπονται από τον Κανονισμό για το Ενημερωτικό Δελτίο. Αυτή η έγκριση δεν θα πρέπει να θεωρείται ευνοϊκή γνώμη για τις Νέες Μετοχές που αποτελούν αντικείμενο του Ενημερωτικού Δελτίου. Οι επενδυτές θα πρέπει να κάνουν τη δική τους εκτίμηση ως προς την καταλληλότητα της επένδυσης στις Νέες Μετοχές. Το Ενημερωτικό Δελτίο, κατόπιν έγκρισής του από την FSMA, έχει κοινοποιηθεί στην Επιτροπή Κεφαλαιαγοράς (η «**ΕΚ**») για τη διασυνοριακή χρήση του (passporting) σύμφωνα με τα άρθρα 24 και 25 του Κανονισμού για το Ενημερωτικό Δελτίο. Το Ενημερωτικό Δελτίο στα Αγγλικά καθώς και το Περιληπτικό Σημείωμα στα Ελληνικά, έχουν καταστεί διαθέσιμα στους επενδυτές από τις 8 Οκτωβρίου 2024, σύμφωνα με το άρθρο 21 παράγραφος 2 του Κανονισμού για το Ενημερωτικό Δελτίο σε ηλεκτρονική μορφή, στο διαδίκτυο στις ακόλουθες ιστοσελίδες:

* της Alpha Bank Α.Ε (<https://www.alpha.gr/el/idiotes/ependuseis/xrimatistiriakes-upiresies/enimerotika-deltia>),
* της Eurobank Α.Ε. (<https://www.eurobank.gr/el/omilos/enimerosi-ependuton/enimerotika-deltia/enimerotika-deltia-sumboulos-anadoxos-trapeza-eurobank-ergasias-ae>),
* της Euroxx Χρηματιστηριακή ΑΕΠΕΥ (<https://www.euroxx.gr/gr/content/article/cenergyholdings>),
* της Εθνικής Τράπεζας της Ελλάδος Α.Ε. (<https://www.nbg.gr/el/footer/enimerwtika-deltia>),
* της Τράπεζας Optima bank Α.Ε. (<https://www.optimabank.gr/business/investment-banking/enimerotika-pliroforiaka-deltia>),
* της Παντελάκης Χρηματιστηριακή ΑΕΠΕΥ (<https://www.pantelakis.gr/pantelakis/services/amk-cenergy/>) και
* της Τράπεζας Πειραιώς Α.Ε. (<https://www.piraeusholdings.gr/cenergyholdings>).

Επιπλέον, το Ενημερωτικό Δελτίο στα Αγγλικά και το Περιληπτικό Σημείωμα (κατά περίπτωση) στα Ελληνικά, στα Γαλλικά και στα Ολλανδικά είναι διαθέσιμα στις ιστοσελίδες:

* της Εταιρείας (<https://cenergyholdings.com/investors/shareholders-information/offering-materials/>),
* της FSMA ([www.fsma.be](http://www.fsma.be))
* του Χ.Α. (<https://www.athexgroup.gr/el/companies-information-memorandum-informative-material>), και
* της Ε.Κ. (www.hcmc.gr/el\_GR/web/portal/elib/deltia).

Επίσης, κατά τη διάρκεια της Δημόσιας Προσφοράς, το Ενημερωτικό Δελτίο στα Αγγλικά και το Περιληπτικό Σημείωμα επίσης στα Ελληνικά, Γαλλικά και Ολλανδικά θα είναι διαθέσιμα δωρεάν στο επενδυτικό κοινό και σε έντυπη μορφή, εφόσον ζητηθεί, στην έδρα της Εταιρείας, επί της 1000 Brussels, 30 Avenue Marnix, Belgium. Κατόπιν αιτήματος στους Έλληνες Αναδόχους, το Ενημερωτικό Δελτίο στα Αγγλικά και το Περιληπτικό Σημείωμα στα Ελληνικά αναμένεται να είναι διαθέσιμα στα γραφεία της Alpha Bank Α.Ε. (Πανεπιστημίου 45, Αθήνα 10564, Ελλάδα), στα γραφεία της Eurobank Α.Ε. (Πεσμαζόγλου 2-6, Αθήνα 10559, Ελλάδα), στα γραφεία της Euroxx Χρηματιστηριακή Α.Ε.Π.Ε.Υ. (Παλαιολόγου 7, Χαλάνδρι 15232, Ελλάδα), στα γραφεία και στο υποκατάστημα της Εθνικής Τράπεζας της Ελλάδος Α.Ε. (Λεωφ. Αθηνών 128-132 & Ιφιγενείας, Αθήνα 10442, Ελλάδα και Αιόλου 86, Αθήνα 10559, Ελλάδα), στα γραφεία της Τράπεζας Optima bank Α.Ε. (Αιγιαλείας 32 & Παραδείσου, Μαρούσι 15125, Ελλάδα), στα γραφεία της Παντελάκης Χρηματιστηριακή Α.Ε.Π.Ε.Υ. (Εθνικής Αντιστάσεως 57Β, Χαλάνδρι 15231, Ελλάδα) και στα γραφεία και στο υποκατάστημα της Τράπεζας Πειραιώς Α.Ε. (Σταδίου 10, Αθήνα 10564, Ελλάδα και Πανεπιστημίου 31, Αθήνα 10564, Ελλάδα).

Περαιτέρω πληροφορίες σχετικά με την Εταιρεία, τις Νέες Μετοχές, τη Δημόσια Προσφορά (όπως, ενδεικτικά και όχι περιοριστικά, η διαδικασία συμμετοχής επενδυτών στη Δημόσια Προσφορά και οι όροι και προϋποθέσεις προσφοράς και διάθεσης των Νέων Μετοχών) και τη Θεσμική Προσφορά παρατίθενται στο Ενημερωτικό Δελτίο και, ειδικότερα, στο Μέρος 14 «*Πληροφορίες για την Προσφορά*».

**Βρυξέλλες, 9 Οκτωβρίου 2024**

**Cenergy Holdings S.A.**

**ΣΗΜΑΝΤΙΚΗ ΓΝΩΣΤΟΠΟΙΗΣΗ – ΑΠΟΠΟΙΗΣΗ ΕΥΘΥΝΗΣ**

Οι πληροφορίες που περιέχονται στην παρούσα ανακοίνωση προορίζονται μόνο για γενική ενημέρωση και δεν δύνανται να θεωρηθούν πλήρεις ή ολοκληρωμένες.

Η παρούσα ανακοίνωση και οτιδήποτε περιέχεται σε αυτήν δεν μπορούν να αποτελέσουν τη βάση ούτε να τύχουν επίκλησης σε συνδυασμό με οποιαδήποτε προσφορά ή ανάληψη δέσμευσης σε οποιαδήποτε δικαιοδοσία. Οι επενδυτές δεν πρέπει να αποκτούν οποιεσδήποτε Νέες Μετοχές παρά μόνο βάσει των πληροφοριών που περιέχονται στο Ενημερωτικό Δελτίο. Οι δυνητικοί επενδυτές πρέπει να διαβάσουν το Ενημερωτικό Δελτίο πριν λάβουν οποιαδήποτε επενδυτική απόφαση, προκειμένου να κατανοήσουν πλήρως τους πιθανούς κινδύνους και τα οφέλη που σχετίζονται με την απόφαση να επενδύσουν στις κινητές αξίες. Η παρούσα ανακοίνωση και η έγκριση του Ενημερωτικού Δελτίου, κατά περίπτωση, δεν θα πρέπει να θεωρούνται ευνοϊκή γνώμη για τις Νέες Μετοχές που προσφέρονται ή εισάγονται προς διαπραγμάτευση σε ρυθμιζόμενη αγορά. Η αξία των Νέων Μετοχών μπορεί να μειωθεί όπως επίσης και να αυξηθεί. Οι δυνητικοί επενδυτές θα πρέπει να συμβουλευτούν επαγγελματία σύμβουλο σχετικά με την καταλληλότητα της σκοπούμενης προσφοράς για το εν λόγω πρόσωπο.

Η παρούσα ανακοίνωση έχει συνταχθεί μόνο για ενημερωτικούς σκοπούς και δεν αποτελεί ούτε συνιστά μέρος οποιασδήποτε προσφοράς προς πώληση κινητών αξιών ή πρόσκλησης για την υποβολή προσφοράς αγοράς ή εγγραφής για κινητές αξίες σε οποιαδήποτε δικαιοδοσία, συμπεριλαμβανομένων, χωρίς περιορισμό, των Ηνωμένων Πολιτειών, της Αυστραλίας, του Καναδά και της Ιαπωνίας ή οποιασδήποτε άλλης δικαιοδοσίας. Οι Νέες Μετοχές δεν έχουν καταχωριστεί και δεν θα καταχωριστούν σύμφωνα με τον Νόμο περί Κινητών Αξιών των ΗΠΑ του 1933, όπως τροποποιήθηκε (ο «**Νόμος περί Κινητών Αξιών των ΗΠΑ**») και δεν μπορούν να προσφερθούν ή να πωληθούν στις Ηνωμένες Πολιτείες χωρίς καταχώριση ή κατ’ εφαρμογή εξαίρεσης, ή στο πλαίσιο συναλλαγής που δεν υπόκειται σε καταχώριση, σύμφωνα με τον Νόμο περί Κινητών Αξιών των ΗΠΑ και σύμφωνα με οποιουσδήποτε εφαρμοστέους νόμους περί κινητών αξιών οποιασδήποτε πολιτείας ή άλλης δικαιοδοσίας στις Ηνωμένες Πολιτείες. Καμία δημόσια προσφορά κινητών αξιών δεν θα πραγματοποιηθεί στις Ηνωμένες Πολιτείες. Περαιτέρω, οι εν θέματι Νέες Μετοχές δεν θα προσφερθούν, πωληθούν, μεταπωληθούν, αναληφθούν, ασκηθούν, παρέχουν δικαιώματα προτίμησης, μεταβιβαστούν, παραδοθούν ή διανεμηθούν, άμεσα ή έμμεσα, εντός ή σε οποιαδήποτε δικαιοδοσία, εάν αυτό θα συνιστούσε παράβαση των σχετικών νόμων ή θα απαιτούσε την καταχώριση αυτών των Νέων Μετοχών στην οικεία δικαιοδοσία.

Οποιαδήποτε προσφορά Νέων Μετοχών σε οποιοδήποτε κράτος μέλος του Ευρωπαϊκού Οικονομικού Χώρου (ο «**ΕΟΧ**»), εκτός του Βελγίου και της Ελλάδας (έκαστο εν λόγω κράτος μέλος αναφερόμενο ως «**Σχετικό Κράτος Μέλος**») θα πραγματοποιηθεί κατ’ εφαρμογή εξαίρεσης από την υποχρέωση δημοσίευσης ενημερωτικού δελτίου για προσφορές μετοχών βάσει του Κανονισμού για το Ενημερωτικό Δελτίο. Κατά συνέπεια, οι Νέες Μετοχές μπορούν να προσφερθούν και να πωληθούν σε οποιοδήποτε Σχετικό Κράτος Μέλος αποκλειστικά δυνάμει εξαίρεσης σύμφωνα με τον Κανονισμό για το Ενημερωτικό Δελτίο. Σε κάθε τέτοιο Σχετικό Κράτος Μέλος, η ανακοίνωση απευθύνεται μόνο σε πρόσωπα που είναι «ειδικοί επενδυτές» κατά την έννοια του άρθρου 2(ε) του Κανονισμού για το Ενημερωτικό Δελτίο.

Οποιαδήποτε προσφορά των Νέων Μετοχών στο Ηνωμένο Βασίλειο θα γίνει σύμφωνα με εξαίρεση από την υποχρέωση δημοσίευσης ενημερωτικού δελτίου για προσφορές μετοχών βάσει του Κανονισμού για το Ενημερωτικό Δελτίο, όπως αυτός αποτελεί μέρος του εθνικού δικαίου του Ηνωμένου Βασιλείου δυνάμει του Νόμου περί Αποχώρησης από την Ευρωπαϊκή Ένωση του 2018 (ο «**Κανονισμός για το Ενημερωτικό Δελτίο του Ηνωμένου Βασιλείου**»). Κατά συνέπεια, οι Νέες Μετοχές μπορούν να προσφερθούν και να πωληθούν στο Ηνωμένο Βασίλειο αποκλειστικά δυνάμει εξαίρεσης του Κανονισμού για το Ενημερωτικό Δελτίο του Ηνωμένου Βασιλείου. Στο Ηνωμένο Βασίλειο, η ανακοίνωση διανέμεται και απευθύνεται μόνο σε «ειδικούς επενδυτές» κατά την έννοια του κανονισμού 2(ε) του Κανονισμού για το Ενημερωτικό Δελτίο του Ηνωμένου Βασιλείου, όπως τροποποιήθηκε και συμπληρώθηκε (μεταξύ άλλων με τους Τροποποιητικούς Κανονισμούς για το Ενημερωτικό Δελτίο του Ηνωμένου Βασιλείου του 2019 και τον Κανονισμό 2019 για τον Νόμο περί Χρηματοπιστωτικών Υπηρεσιών και Αγοράς του 2000 (Ενημερωτικό Δελτίο)), οι οποίοι είναι επίσης πρόσωπα: i) που διαθέτουν επαγγελματική πείρα σε θέματα σχετικά με επενδύσεις που εμπίπτουν στον ορισμό των «επαγγελματιών επενδύσεων» του άρθρου 19(5) του Διατάγματος 2005 για τον Νόμο περί Χρηματοπιστωτικών Υπηρεσιών και Αγορών 2000 (Χρηματοοικονομική Προώθηση), όπως τροποποιήθηκε (το «**Διάταγμα**»)· ii) που είναι νομικά πρόσωπα με υψηλή καθαρή αξία (high net worth bodies corporate), οντότητες χωρίς νομική προσωπικότητα (unincorporated associations) και προσωπικές εταιρείες (partnerships) ή διαχειριστές καταπιστευμάτων υψηλής αξίας (trustee of high value trusts) που εμπίπτουν στο άρθρο 49(2) (α) έως (δ) του Διατάγματος· ή iii) άλλα πρόσωπα στα οποία μπορεί άλλως νομίμως να κοινοποιηθεί.

Η ημερομηνία ολοκλήρωσης της εισαγωγής των Νέων Μετοχών στη ρυθμιζόμενη αγορά του Euronext Βρυξελλών και στην Κύρια Αγορά της Ρυθμιζόμενης Αγοράς Αξιών του Χ.Α. μπορεί να επηρεαστεί από περιστάσεις όπως συνθήκες της αγοράς. Δεν υπάρχει εγγύηση ότι αυτή η εισαγωγή θα λάβει χώρα και οι δυνητικοί επενδυτές δεν θα πρέπει να βασίσουν τις οικονομικές τους αποφάσεις στις προθέσεις της Εταιρείας σε σχέση με την εν λόγω εισαγωγή σε αυτό το στάδιο.

Η παρούσα ανακοίνωση περιέχει δηλώσεις που συνιστούν "δηλώσεις για μελλοντικές εκτιμήσεις" (forward-looking statements) ή θα μπορούσαν να θεωρηθούν ως τέτοιες. Οι δηλώσεις για μελλοντικές εκτιμήσεις προσδιορίζονται ενίοτε με τη χρήση όρων για μελλοντικές εκτιμήσεις όπως «στοχεύω», «αναμένω», «πιστεύω», «εκτιμώ», «προσδοκώ», «προτίθεμαι», «ενδέχεται», «σχεδιάζω», «προβλέπω», «προγραμματίζω», «στοχεύω», «δυνητικό», «θα», «θα μπορούσα», «θα έπρεπε», «συνεχίζω», ή με την άρνησή τους, άλλες παραλλαγές τους ή παρόμοιες εκφράσεις. Λοιπές δηλώσεις για μελλοντικές εκτιμήσεις μπορούν να προσδιοριστούν δυνάμει του πλαισίου στο οποίο γίνονται οι δηλώσεις. Οι δηλώσεις για μελλοντικές εκτιμήσεις εκ φύσεως ενέχουν κινδύνους και αβεβαιότητα, και οι αναγνώστες προειδοποιούνται ότι καμία από τις εν λόγω δηλώσεις για μελλοντικές εκτιμήσεις δεν παρέχει οποιαδήποτε εγγύηση μελλοντικής απόδοσης. Τα πραγματικά αποτελέσματα ενδέχεται να διαφέρουν ουσιωδώς από τα προβλεπόμενα στις δηλώσεις για μελλοντικές εκτιμήσεις. Η Εταιρεία δεν αναλαμβάνει καμία απολύτως δέσμευση να δημοσιεύσει επικαιροποιήσεις ή προσαρμογές αυτών των δηλώσεων για μελλοντικές εκτιμήσεις, εκτός εάν απαιτείται εκ του νόμου.

Όσον αφορά την Προσφορά, οποιαδήποτε από τις Goldman Sachs International, Alpha Bank A.E., HSBC Continental Europe, Eurobank Α.Ε., Euroxx Χρηματιστηριακή Α.Ε.Π.Ε.Υ., Εθνική Τράπεζα της Ελλάδος Α.Ε., Τράπεζα Optima bank Α.Ε., Παντελάκης Χρηματιστηριακή Α.Ε.Π.Ε.Υ., Τράπεζα Πειραιώς Α.Ε. και ING Belgium NV/SA (από κοινού, «**Ανάδοχοι**») και οποιαδήποτε από τις συνδεδεμένες με αυτούς εταιρείες μπορούν, με την επιφύλαξη του Άρθρου 7 του Βελγικού Βασιλικού Διατάγματος Πρωτογενών Αγορών, να αναλάβουν μέρος των Νέων Μετοχών στην Προσφορά ως κύρια θέση και υπό αυτή την ιδιότητα μπορούν να διατηρήσουν, να αγοράσουν, να πωλήσουν, να προσφέρουν να πωλήσουν για δικό τους λογαριασμό τέτοιες Νέες Μετοχές και άλλες κινητές αξίες της Εταιρείας ή να προβούν σε σχετικές επενδύσεις σε σχέση με την Προσφορά ή με άλλο τρόπο. Αντίστοιχα, αναφορές στην παρούσα ανακοίνωση ότι οι Νέες Μετοχές πωλούνται, προσφέρονται, εγγράφονται, αποκτώνται, τοποθετούνται ή με άλλο τρόπο γίνονται συναλλαγές επί αυτών θα πρέπει να νοείται ότι συμπεριλαμβάνουν οποιαδήποτε έκδοση ή προσφορά ή εγγραφή, απόκτηση, τοποθέτηση ή άλλη συναλλαγή από οποιονδήποτε από τους Αναδόχους και οποιαδήποτε από τις συνδεδεμένες με αυτούς εταιρείες που ενεργούν υπό την ιδιότητα αυτή. Επιπλέον, οποιοσδήποτε από τους Αναδόχους και οποιαδήποτε από τις συνδεδεμένες με αυτούς εταιρείες μπορεί να συνάψει συμφωνίες χρηματοδότησης (συμπεριλαμβανομένων συμβάσεων ανταλλαγών ή συμβάσεων επί διαφορών) με επενδυτές, σε σχέση με τις οποίες οι Ανάδοχοι και οποιαδήποτε από τις συνδεδεμένες με αυτούς εταιρείες μπορούν οποτεδήποτε να αποκτούν, να κατέχουν ή να διαθέτουν Νέες Μετοχές.

Οι Ανάδοχοι δεν προτίθενται να αποκαλύψουν την έκταση οποιασδήποτε τέτοιας επένδυσης ή συναλλαγής, παρά μόνο σύμφωνα με τυχόν νομικές ή κανονιστικές υποχρεώσεις. Ουδείς εκ των Αναδόχων ή οποιαδήποτε από τις συνδεδεμένες με αυτούς εταιρείες ή οποιοσδήποτε από τους διευθυντές, τα στελέχη, τους υπαλλήλους, τους συμβούλους ή τους αντιπροσώπους τους ή των αντίστοιχων συνδεδεμένων με αυτούς εταιρειών, αποδέχεται οποιαδήποτε ευθύνη ή υποχρέωση ή παρέχει οποιαδήποτε δήλωση ή εγγύηση, ρητή ή σιωπηρή, αναφορικά με την αλήθεια, την ακρίβεια ή την πληρότητα των πληροφοριών στην παρούσα ανακοίνωση (ή ως προς το εάν οποιαδήποτε πληροφορία έχει παραλειφθεί από την ανακοίνωση) ή οποιαδήποτε άλλη πληροφορία που σχετίζεται με την Εταιρεία, ή τις θυγατρικές ή συνδεδεμένες εταιρείες της, γραπτή, προφορική ή σε οπτική ή ηλεκτρονική μορφή, και ανεξάρτητα από τον τρόπο που μεταδίδεται ή καθίσταται διαθέσιμη ή για οποιαδήποτε ζημία προκύπτει με οποιονδήποτε τρόπο από οποιαδήποτε χρήση αυτής της ανακοίνωσης ή του περιεχομένου της ή προκύπτει με άλλο τρόπο σε σχέση με αυτήν.

Έκαστος εκ των Αναδόχων ενεργεί για λογαριασμό της Εταιρείας, αποκλειομένου οποιουδήποτε άλλου προσώπου σε σχέση με την Προσφορά. Δεν θα θεωρούν κανένα άλλο πρόσωπο ως πελάτη τους σε σχέση με την Προσφορά και δεν θα είναι υπεύθυνοι έναντι οποιουδήποτε άλλου πλην της Εταιρείας για την παροχή της προστασίας που παρέχεται στους αντίστοιχους πελάτες τους, ούτε για την παροχή συμβουλών σε σχέση με την Προσφορά, με το περιεχόμενο αυτής της ανακοίνωσης ή οποιαδήποτε συναλλαγή, συμφωνία ή άλλο ζήτημα αναφέρεται σε αυτήν. Προς αποφυγή αμφιβολιών, ωστόσο, το γεγονός ότι οι Ανάδοχοι ενεργούν αποκλειστικά για την Εταιρεία δεν θα θίγει τις υποχρεώσεις τους βάσει της Οδηγίας 2014/65/ΕΕ, όπως έχει τροποποιηθεί.